Erkki Keldo	Teie: 10.12.2025 nr 13-6/3902-2	
Majandus- ja Kommunikatsiooniministeerium	
	
 	Meie: 23.01.2026 nr 2.1-9/25/3524 - 6	
info@mkm.ee		

	

Riigivara otsustuskorras võõrandamisest
(Kopliranna tn 18)		

Austatud Erkki Keldo	

Tallinna Linnavalitsus esitas 21.04.2025 Majandus- ja Kommunikatsiooniministeeriumile taotluse nr 1-12/513-1 Tallinnas Põhja-Tallinna linnaosas asuva Kopliranna tn 18 kinnisasja (katastritunnus 78401:101:2086, pindala 2517 m², sihtotstarve elamumaa) tasuta munitsipaalomandisse võõrandamiseks riigivaraseaduse (edaspidi RVS) § 33 lõike 1 punkti 1 alusel ning edastas ministeeriumile täiendavad ja selgitavad asjaolud 15.09.2025 kirjaga nr 2.1- 9/3524- 1.
Palusite Maa- ja Ruumiametit teavitada, kas Tallinna linn soovib menetlust jätkata RVS § 33 lõike 1 punkti 11 ja § 34 lõike 1 punkti 1 alusel müügihinnaga 50% kinnisasja harilikust väärtusest.
Anname teada, et seoses erihoolekannete reorganiseerimise projekti tähtajaga, mil teenus peab olema avatud 2029. aasta augustiks, otsustas linn protsessi kiirendamiseks hoonestada antud eesmärgil Tallinna linnale kuuluva Vasara tn 9 kinnisasja, kuhu linn oli varasemalt planeerinud korterelamu ehitamise. Reorganiseerimise eesmärgiks on koostöös Sotsiaalministeeriumi ja Sotsiaalkindlustusametiga rajada Tallinna linna poolt linna administratiivsetesse piiridesse 84 teenuskohta.
Tallinna linnal on endiselt kohustus tagada abivajajatele eluruumid. Sellest tulenevalt on Tallinna linnal huvi omandada riigilt tasuta Kopliranna tn 18 kinnistu abivajajatele eluruumide tagamiseks riigivaraseaduse § 33 lõike 1 punkti 1 alusel.
		
Lugupidamisega	

(allkirjastatud digitaalselt)	
Oliver Eglit	
ameti juhataja	
	
Koopia: Maa- ja Ruumiamet (maaruum@maaruum.ee)

Inga Klavan-Tensing
6404289 inga.klavan-tensing@tallinnlv.ee